Alsat

Televizioni Kombëtar Alsat, ose thjesht Alsat , është një stacion televiziv gjeneralist me licencë kombëtare që transmeton në Maqedoninë e Veriut. Programi transmetohet në gjuhën shqipe dhe atë maqedonase. Ky kanal jep lajme, sporte, politikë, muzikë, seriale, dhe emisione të tjera argëtuese.

Ky stacion, i themeluar nën emrin Alsat-M, ishte motër e projektit televiziv shqiptar Alsat (më vonë Albanian Screen) nga sipërmarrësi Vebi Velija. Ai filloi së transmetuari në gjuhën shqipe, duke përfshirë maqedonishten më vonë si pjesë të programit të vet ditor. Pas shuarjes së Albanian Screen-it dhe vdekjes së themeluesit, familja Velija zotëron televizionin dhe mori emrin origjinal "Alsat".

Sipas Agjencisë së Mediave në Maqedoni, Alsat gëzon 13,96% të publikut të Maqedonisë së Veriut. Ajo ka të hyra prej afro 160 milionë denarë në vit. 

 Programacioni 

 Prodhime vetanake 
 Lajme - transmetuar në shqip në orën 16:00 dhe 19:00, në maqedonisht në orën 23:00
 Ditë e re - emisioni i mëngjesit
 Pasdite në Alsat
 Shpuza Show - program rreth filmit
 Auto Magazina
 Pasqyra e Shëndetit
 Emisioni 360 - program rreth ekonomisë

 Emisione të jashtme 
Shumica e programacionit të jashtëm të Alsatit përmban seriale të importuara nga Turqia. Televizioni është i vetmi që ofron seriale turke në dublim në gjuhën shqipe.

 Tre Vllaznit - serial i prodhuar nga ATV në Kosovë
 Tri Motrat (Üç Kız Kardeş)
 Mos më braktis (Beni bırakma)
 Deti i Zi (Sen Anlat Karadeniz)
 Familja e Madhe (The Large Family)
 Zemër e Plagosur (Kalp Yarası)

 Shih edhe 

 Radio Televizioni Maqedonas
 Televizioni në Maqedoninë e Veriut

 Shënime 

 Referime 
Kategoria:Stacione televizive në Maqedoni të Veriut

 Lidhje të jashtme